**สัญญาว่าจ้างการ****ศึกษาวิจัยทางคลินิก**

**(โครงการ ..................................)**

ระหว่าง ...........( ผู้ว่าจ้าง).................ซึ่งจดทะเบียนนิติบุคคลเลขที่...............สำนักงานตั้งอยู่ที่....................โดยมี............(ชื่อ-นามสกุล)...............ตำแหน่ง...........(ตำแหน่งในบริษัท)..........ผู้รับมอบอำนาจลงนามผูกพันนิติบุคคลตามหนังสือมอบอำนาจ ฉบับลงวันที่ ...(กรณีมอบอำนาจ)/กรรมการผู้มีอำนาจลงนาม ซึ่งต่อไปในสัญญานี้เรียกว่า “ผู้ว่าจ้าง” ฝ่ายหนึ่ง

 กับ ...........( ผู้รับจ้าง)...........................สำนักงานตั้งอยู่ที่........โดยมี............(ชื่อ-นามสกุล)...................ตำแหน่ง...........(ตำแหน่ง)......... เป็นผู้มีอำนาจลงนามผูกพันนิติบุคคลตามคำสั่งมหาวิทยาลัยมหิดลที่ ...ลงวันที่...... โดยมี......ชื่อ-นามสกุล หัวหน้าโครงการ......เป็นหัวหน้าโครงการ

 คู่สัญญาทั้งสองฝ่ายตกลงทำสัญญากันโดยมีข้อความดังต่อไปนี้

**ข้อ 1 ขอบเขตการจ้างศึกษาวิจัยทางคลินิก**

 ผู้ว่าจ้างตกลงว่าจ้างและผู้รับจ้างตกลงรับจ้างทำการศึกษาวิจัยทางคลินิกโครงการ “.....(ชื่อ โครงการวิจัย)...................” (ซึ่งต่อไปในสัญญานี้ เรียกว่า **“โครงการ”**) โดยมีกำหนดระยะเวลาดำเนินงานโครงการภายใน ............................... เริ่มตั้งแต่วันที่ ..................... ถึงวันที่.......................... ทั้งนี้ ขอบเขตและแผนการดำเนินงานเป็นไปตามเอกสารแนบท้ายสัญญา เอกสารหมายเลข 1

**ข้อ 2 เอกสารอันเป็นส่วนหนึ่งของสัญญา**

เอกสารแนบท้ายสัญญาดังต่อไปนี้ ให้ถือเป็นส่วนหนึ่งของสัญญานี้

2.1 เอกสารหมายเลข 1 ข้อเสนอโครงการ/Protocol/รายละเอียดการปฏิบัติงาน

2.2 เอกสารหมายเลข 2.......................................

2.x .เอกสารแนบท้ายสัญญาระบุเพิ่มเติมตามที่คู่สัญญาเห็นสมควร..................

**ข้อ 3 กำหนดเวลาการส่งมอบงานและการจ่ายเงิน**

 ผู้รับจ้างตกลงให้บริการศึกษาวิจัยทางคลินิกโครงการตามข้อ 1 เป็นจำนวนเงินทั้งสิ้น ....ตัวเลขวงเงินงบประมาณโครงการวิจัย............บาท (...............ตัวอักษรงบประมาณโครงการวิจัย.......) โดยผู้ว่าจ้างตกลงจ่ายค่าจ้างและ ผู้รับจ้างตกลงรับค่าจ้างเป็นงวดๆ ดังนี้

 งวดที่ 1 เป็นจำนวนเงิน.........ตัวเลข...............บาท (..ตัวอักษร....) ภายใน..........(วัน) นับตั้งแต่วันที่ผู้รับจ้างได้ ส่งมอบ.................(ระบุรายการที่ส่งมอบ เช่น นับตั้งแต่วันที่ผู้ว่าจ้างและผู้รับจ้างได้ลงนามสัญญานี้เรียบร้อยแล้ว)

 งวดที่ 2 เป็นจำนวนเงิน.........ตัวเลข...............บาท (..ตัวอักษร....) ภายใน..........(วัน) นับตั้งแต่วันที่ผู้รับจ้างได้ส่งมอบ.................(ระบุรายการที่ส่งมอบ เช่น นับตั้งแต่วันที่ผู้รับจ้างได้ส่งมอบรายงานความก้าวหน้า ครั้งที่ 1)

 งวดที่ x .......ระบุเพิ่มเติมตามที่คู่สัญญาได้ตกลงกัน..................

 การจ่ายเงินค่าจ้างตามเงื่อนไขแห่งสัญญานี้ ผู้ว่าจ้างตกลงจะจ่ายโอนเงินเข้า “บัญชีเงินฝาก....................” และ/หรือ สั่งจ่ายเช็คขีดคร่อมในนาม “……………………………” (กรณีผู้รับจ้างเป็นมหาวิทยาลัยมหิดล ให้ระบุบัญชีเงินฝากออมทรัพย์ ธนาคารไทยพาณิชย์ จำกัด (มหาชน) สาขาศาลายา ชื่อบัญชี “เงินอุดหนุนการวิจัย สำนักงานอธิการบดี มหาวิทยาลัยมหิดล” เลขที่ 316-403-8367 และ/หรือ สั่งจ่ายเช็คขีดคร่อมในนาม “เงินอุดหนุนการวิจัย สำนักงานอธิการบดี มหาวิทยาลัยมหิดล”) โดยหักภาษีและค่าธรรมเนียมอื่นๆ ซึ่งผู้รับจ้างต้องชำระไว้ (ถ้ามี)

**ข้อ 4 หน้าที่ของผู้รับจ้าง**

4.1 ผู้รับจ้างมอบหมายให้ .....ชื่อ-นามสกุล หัวหน้าโครงการ..... ปฏิบัติหน้าที่เป็นหัวหน้าโครงการตามสัญญานี้ ในกรณีที่ผู้รับจ้างประสงค์จะเปลี่ยนแปลงหัวหน้าโครงการ ผู้รับจ้างจะต้องได้รับความยินยอมเป็นลายลักษณ์อักษรจากผู้ว่าจ้างก่อน

4.2 ผู้รับจ้างต้องปฏิบติงานที่รับจ้างอย่างเอาใจใส่ด้วยประสิทธิภาพและความพยายามอย่างเต็มความรู้ความสามารถ ในการดำเนินการโครงการให้สำเร็จตามที่ระบุในเอกสารแนบท้ายสัญญา เอกสารหมายเลข 1 หากเกิดอุปสรรค ไม่สามารถดำเนินการโครงการได้ด้วยประการใดก็ดี หรือมีความจำเป็นต้องแก้ไขเปลี่ยนแปลงการดำเนินโครงการ ผู้รับจ้างจะต้องรายงานโดยจัดทำเป็นหนังสือลายลักษณ์อักษร ภายใน.......เดือน..นับตั้งแต่วันที่พบปัญหาอุปสรรคดังกล่าวเกิดขึ้น เพื่อให้คู่สัญญาทั้งสองฝ่ายพิจารณาหาแนวทางแก้ไขหรือดำเนินการตามที่เห็นสมควรต่อไป

 ในกรณีที่มีปัญหาดังกล่าวในวรรคหนึ่งเป็นปัญหาที่เกี่ยวข้องกับเนื้อหาวิชาการ (Technical problem) และไม่สามารถที่แก้ไขได้ หรือเกิดอุปสรรคที่ไม่สามารถดำเนินโครงการต่อไปได้ โดยมิใช่ความรับผิดชอบของ ผู้รับจ้าง ผู้รับจ้างจะคืนเงินเฉพาะส่วนที่เหลือจากการดำเนินโครงการวิจัยที่ได้รับไปแต่ละงวดนั้นๆ ให้แก่ผู้ว่าจ้างภายใน....เดือน....นับตั้งแต่ผู้ว่าจ้างได้รับหนังสือที่เป็นลายลักษณ์อักษรจากผู้รับจ้าง และให้ถือว่าสัญญาสิ้นสุดลงเมื่อผู้ว่าจ้างได้เงินคืน

4.3 ผู้รับจ้างขอรับรองว่างานที่ได้จากการศึกษาวิจัยตามสัญญานี้ ไม่ได้เป็นงานอันเกิดจากการทำซ้ำ ลอกเลียนแบบ หรือดัดแปลงจากผลงานอันเป็นทรัพย์สินทางปัญญาของบุคคลอื่น หรือละเมิดทรัพย์สินทางปัญญาของบุคคลอื่น หากมีการเรียกร้อง ฟ้องร้อง หรือเกิดความเสียหาย ผู้รับจ้างจะเป็นผู้รับผิดชอบแต่เพียงผู้เดียว

**ข้อ 5 หน้าที่ของผู้ว่าจ้าง**

5.1 เพื่อให้การดำเนินงานโครงการตามสัญญานี้เป็นไปอย่างถูกต้องตามเอกสารแนบท้ายสัญญา เอกสารหมายเลข 1 ผู้ว่าจ้างสามารถให้ข้อมูลหรือข้อเสนอแนะกับผู้รับจ้างได้ โดยผู้รับจ้างจะต้องนำไปดำเนินการให้สอดคล้องตามที่ ผู้ว่าจ้างให้ข้อมูลหรือข้อเสนอแนะดังกล่าว

5.2 ในกรณีที่ผู้รับจ้างขอความช่วยเหลือ ผู้ว่าจ้างจะต้องนำไปดำเนินการให้ความช่วยเหลือและอำนวยความสะดวกให้ผู้รับจ้างตามสมควร ทั้งนี้เพื่อให้การปฏิบัติงานของผู้รับจ้างตามสัญญานี้ลุล่วงไปด้วยดี

**ข้อ 6 สิทธิในผลงานวิจัยและทรัพย์สินทางปัญญา**

6.1 คู่สัญญาทั้งสองฝ่ายตกลงให้กรรมสิทธิ์ในรายงาน ข้อมูล เอกสารต่างๆ ที่เกิดจากการดำเนินงานตามข้อเสนอโครงการตามสัญญานี้เป็นกรรมสิทธิ์ของผู้ว่าจ้างแต่เพียงฝ่ายเดียว โดยที่ผู้รับจ้างมีสิทธินำไปใช้ในการเรียน การสอน แต่ในกรณีที่ผู้รับจ้างจะนำไปตีพิมพ์เผยแพร่หรือนำไปใช้เพื่อการอื่นใด ต้องได้รับอนุญาตเป็น ลายลักษณ์อักษรจากผู้ว่าจ้างก่อนดำเนินการ

6.2 ทรัพย์สินทางปัญญาใดๆ ที่มีอยู่ก่อนเริ่มดำเนินโครงการตามสัญญานี้ ให้ยังคงเป็นสิทธิของคู่สัญญาที่เป็นเจ้าของทรัพย์สินทางปัญญานั้น โดยสำหรับทรัพย์สินทางปัญญาใดๆ ที่เกิดขึ้นจากการดำเนินงานโครงการตามสัญญานี้ ให้ตกเป็นกรรมสิทธิ์ของผู้ว่าจ้าง คู่สัญญาทั้งสองฝ่ายตกลงให้ความในข้อ 6 ยังมีผลอยู่ต่อแม้จะสิ้นสุดสัญญา ไม่ว่าด้วยกรณีใดๆ ทั้งนี้ จนกว่าจะได้มีการตกลงกันไว้เป็นอย่างอื่น

**ข้อ 7 การใช้ตราสัญลักษณ์ เครื่องหมาย หรือเครื่องหมายการค้า**

 คู่สัญญาทั้งสองฝ่ายไม่มีสิทธินำชื่อ ตราสัญลักษณ์ เครื่องหมาย หรือเครื่องหมายการค้าของคู่สัญญาไปใช้ใน ทุกกรณี ยกเว้นแต่ได้รับการอนุญาตยินยอมเป็นลายลักษณ์อักษรจากฝ่ายที่เป็นเจ้าของ ชื่อ ตราสัญลักษณ์ เครื่องหมาย หรือเครื่องหมายการค้า

 แม้ว่า คู่สัญญาจะยินยอมตามย่อหน้าข้างต้นแล้ว หากมีการนำชื่อ ตราสัญลักษณ์ เครื่องหมาย หรือเครื่องหมายการค้า ที่ก่อให้เกิดความเสียหายของคู่สัญญาฝ่ายหนึ่ง คู่สัญญาที่ได้รับความเสียหายมีสิทธิที่จะระงับการใช้ ชื่อ ตราสัญลักษณ์ เครื่องหมาย หรือเครื่องหมายการค้าได้ หรือเรียกค่าเสียหายที่เกิดขึ้นได้

**ข้อ 8 การรักษาความลับ**

 ข้อมูลใดๆ ที่เกี่ยวข้องกับโครงการ ตลอดจนผลงานโครงการ องค์ความรู้เพิ่มเติมที่นำมาต่อยอด เพื่อดำเนินการตามสัญญานี้ ถือว่าเป็นข้อมูลที่เป็นความลับ คู่สัญญาต้องเก็บรักษา ไม่เปิดเผย หรือกระทำด้วยวิธีการใดๆ ให้บุคคลภายนอกทราบถึงข้อมูลที่เป็นความลับภายใต้สัญญานี้ และเพื่อประโยชน์ในการดำเนินการจดทะเบียนทรัพย์สินทางปัญญา คู่สัญญาทั้งสองฝ่ายจะต้องไม่เปิดเผยข้อมูลข่าวสารอันเกี่ยวกับผลงานภายใต้สัญญานี้ ไม่ว่าจะโดยวิธีการใด ก่อนการจดทะเบียนทรัพย์สินทางปัญญา เว้นแต่จะได้รับความยินยอมเป็นลายลักษณ์อักษรจากคู่สัญญาอีกฝ่ายก่อน

**ข้อ 9 การแก้ไขเพิ่มเติมสัญญา**

 หากคู่สัญญาฝ่ายใดฝ่ายหนึ่งมีความประสงค์ขอแก้ไขสัญญานี้ ให้แจ้งคู่สัญญาอีกฝ่ายหนึ่งทราบล่วงหน้าเป็นระยะเวลาไม่น้อยกว่า 30 วัน และเมื่อคู่สัญญาทั้งสองฝ่ายให้ความยินยอมแล้ว ให้จัดทำสัญญาฉบับแก้ไขเป็น ลายลักษณ์อักษรและลงนามผูกพันโดยผู้มีอำนาจลงนามผูกพันนิติบุคคลของแต่ละคู่สัญญา และให้ถือว่าการแก้ไขดังกล่าวเป็นส่วนหนึ่งของสัญญานี้ โดยให้มีผลบังคับตั้งแต่วันที่ลงนามสุดท้ายในสัญญาฉบับแก้ไขนั้น

**ข้อ 10 การบอกเลิกสัญญา**

10.1 ในกรณีคู่สัญญาฝ่ายใดฝ่ายหนึ่งไม่ปฏิบัติตามสัญญาข้อใดข้อหนึ่ง คู่สัญญาอีกฝ่ายต้องมีหนังสือแจ้งเป็น ลายลักษณ์อักษรให้คู่สัญญาฝ่ายที่ปฏิบัติผิดสัญญาดำเนินการแก้ไขหรือปฏิบัติให้เป็นไปตามสัญญานี้ภายในระยะเวลา............วัน นับถัดจากวันที่ได้รับหนังสือดังกล่าว หากคู่สัญญาที่ปฏิบัติผิดสัญญาไม่สามารถดำเนินการแก้ไขหรือปฏิบัติได้ภายในกำหนดระยะเวลาดังกล่าว คู่สัญญาอีกฝ่ายอาจใช้สิทธิบอกเลิกสัญญาได้ทันทีนับจากวันที่ครบกำหนดเวลาดังกล่าว

10.2 ในระหว่างระยะเวลาตามสัญญานี้ คู่สัญญาทั้งสองฝ่ายอาจตกลงยกเลิกสัญญานี้ได้ โดยมีหนังสือที่เป็น ลายลักษณ์อักษรระบุรายละเอียดของสาเหตุและเหตุผลในการบอกยกเลิกสัญญา โดยแจ้งให้อีกฝ่ายทราบล่วงหน้าก่อนวันยกเลิกสัญญาไม่น้อยกว่า.....................วัน และจะมีผลการยกเลิกสัญญานี้เมื่อได้รับความยินยอมเป็นลายลักษณ์อักษรจากคู่สัญญาอีกฝ่ายแล้ว

 สัญญานี้จัดทำขึ้นเป็นสองฉบับ มีข้อความเป็นอย่างเดียวกัน คู่สัญญาได้อ่านและเข้าใจข้อความในสัญญานี้โดยละเอียดตลอดแล้ว จึงได้ลงลายมือชื่อ พร้อมประทับตรา (ถ้ามี) ไว้เป็นสำคัญต่อหน้าพยาน และต่างเก็บไว้ฝ่ายละฉบับ

**ผู้ว่าจ้าง**

 (ลงชื่อ)......................................................ผู้ว่าจ้าง

 (........................................................)

 (ลงชื่อ)......................................................พยานผู้ว่าจ้าง

 (........................................................)

**ผู้รับจ้าง**

 (ลงชื่อ)......................................................ผู้รับจ้าง

 (........................................................)

 (ลงชื่อ)......................................................พยานผู้รับจ้าง

 (........................................................)

**เอกสารแนบท้ายสัญญาหมายเลข 1**

**ข้อเสนอโครงการ/Protocol/รายละเอียดการปฏิบัติงาน**